b'\n_START_ARTICLE_\nZubna pasta\n_START_PARAGRAPH_\nZubna pasta je pomo\xc4\x87no sredstvo za odr\xc5\xbeavanje oralne higijene. Osnovna namjena je mehani\xc4\x8dko uklanjanje naslaga sa zuba (u kombinaciji s \xc4\x8detkicom). Pasta za zube ima i kozmetski-higijenski u\xc4\x8dinak (otklanja zadah iz usta) i poma\xc5\xbee u prevenciji karijesa (prvenstveno zahvaljuju\xc4\x87i fluoridu).\n_START_SECTION_\nVrste pasti\n_START_PARAGRAPH_\nPored uobi\xc4\x8dajenih, postoje i paste sa specijalnom namjenom, profilakti\xc4\x8dke i medicinske paste. U paste sa specijalnom namjenom spadaju paste s fluoridom, paste s klorofilom, paste s antibioticima itd._NEWLINE_Klorofil je sastojak koji smanjuje zadah iz usta i ima kariostati\xc4\x8dno i antacidno djelovanje. Od antibiotika pastama se dodaju penicilin, vankomicin, teramicin, firotricin i sl._NEWLINE_Profilakti\xc4\x8dke paste su namijenjene za strojno uklanjanje mekih naslaga sa zuba u stomatolo\xc5\xa1koj ordinaciji. One sadr\xc5\xbee ve\xc4\x87i postotak abrazivnih tvari u odnosu na obi\xc4\x8dne paste, tako da njihova primjena dovodi do skidanja povr\xc5\xa1inskog sloja cakline. Zbog toga im se dodaju fluoridi u visokim koncentracijama (preko 10.000 - {ppm} -). Postoje i profilakti\xc4\x8dke paste bez fluora koje se koriste prije zalijevanja fisura na okluzalnoj povr\xc5\xa1ini bo\xc4\x8dnih zuba itd.._NEWLINE_Medicinske paste sadr\xc5\xbee, pored uobi\xc4\x8dajenih sastojaka, razli\xc4\x8dite vitamine, antibakterijske sastojke i dr.\n_START_SECTION_\nPaste s fluoridom\n_START_PARAGRAPH_\nVeliki broj studija je pokazao da primjena paste za zube bez fluora ne dovodi do zna\xc4\x8dajnije prevencije karijesa. Nakon \xc5\xa1to je po\xc4\x8delo dodavanje fluorida pastama, zapa\xc5\xbeeno je smanjenje u\xc4\x8destalosti karijesa (posebno u razvijenim zemljama u kojima su paste dostupnije stanovni\xc5\xa1tvu). Zbog toga, oko 90 posto pasti koje se danas nalaze u prodaji sadr\xc5\xbee ovaj element u koncentraciji od 1000 do 1500 - {mg F/kg (ppm)}. Paste koje sadr\xc5\xbee manje od 1000 - {ppm} - fluora su namijenjene za djecu pred\xc5\xa1kolskog uzrasta._NEWLINE_U nekim zemljama svijeta provodi se fluoriranje vode (vodi iz vodovoda, dodaju se fluoridi). Kori\xc5\xa1tenjem takve vode i paste za zube, koncentracija fluorida prema\xc5\xa1uje preporu\xc4\x8denu dozvoljenu koli\xc4\x8dinu. Naj\xc4\x8de\xc5\xa1\xc4\x87i poreme\xc4\x87aj je dentalna fluoroza, tj. na zubima nastaju mrlje, obezbojenja te dje\xc4\x8dji zubi slabe; nakupljuju se fluoridi u kostima, naru\xc5\xa1ava se struktura kostiju, koje postaju krhke i lomljive \xc5\xa1to dovodi do osteoporoze; nakupljuju se fluoridi u \xc5\xbelijezdi \xc5\xa1titnja\xc4\x8di i epifizi, \xc5\xa1to dovodi do hormonalnih poreme\xc4\x87aja poput hipotireoze. Dio znanstvenika smatra, da je dodavanje flourida u zubne paste vi\xc5\xa1e \xc5\xa1tetno, nego korisno, jer premda flouridi djeluju protiv karijesa, ako se koriste u prekomjernim dozama, mogu uzrokovati \xc5\xa1tetne nuspojave, pogotovo nakon dugoro\xc4\x8dne upotrebe, zbog kontinuiranog talo\xc5\xbeenja flourida u organizmu. Za zdravlje zubi vi\xc5\xa1e poma\xc5\xbee trljanje \xc4\x8detkicom, nego sama pasta za zube. Na ambala\xc5\xbei zubne paste, mora stajati oznaka: "Djeca mla\xc4\x91a od 6 godina trebaju koristiti manju koli\xc4\x8dinu paste za zube (otprilike veli\xc4\x8dine zrna gra\xc5\xa1ka). Pranje zubi treba obavljati pod nadzorom odraslih, kako bi se smanjila mogu\xc4\x87nost gutanja paste za zube. U slu\xc4\x8daju kori\xc5\xa1tenja fluorida iz drugih izvora, posavjetovati se sa stomatologom ili lije\xc4\x8dnikom."'